Document ID: 32001R1502

Kommissionens forordning (EF) nr. 1502/2001
af 23. juli 2001
om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 31, stk. 14, og
ud fra følgende betragtninger:
(1) Ved Kommissionens forordning (EØF) nr. 3846/87(3), senest ændret ved forordning (EF) nr. 1384/2001(4), blev der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter. Den fastsætter bl.a. de supplerende betingelser for at anvende produktkoden for oste, for hvilke der ydes restitution, med hensyn til maksimumsindholdet af vand og minimumsindholdet af fedt i tørstoffet. Betingelserne for visse oste bør tilpasses, så de bedre svarer til de faktiske forhold for eksportprodukter.
(2) I fodnote 8 til sektor 9 i bilag I til forordningen er det fastsat, at der kun kan ydes restitution for visse mejeriprodukter, hvis de har et minimumsindhold af mælkeproteiner. For at gøre det lette at afslutte toldformaliteterne og harmonisere disse bestemmelser med andre bestemmelser bør det fastsættes, at eksportørerne i udførselsangivelsen skal angive maksimumsindholdet af vand og minimumsindholdet af mælkeproteiner i det fedtfri mælketørstof i produktet.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I sektor 9 i bilag I til forordning (EØF) nr. 3846/87 foretages følgende ændringer:
1) Oplysningerne om KN-kode ex 0406 90 85 affattes som angivet i bilaget til nærværende forordning.
2) Fodnote 8 affattes således: "(8) Hvis indholdet af mælkeproteiner (kvælstofindhold × 6,38) i det fedtfri mælketørstof i et produkt, der henhører under denne position, er på under 34 %, ydes der ikke restitution. Hvis vandindholdet i pulverprodukter, der henhører under denne position, er på over 5 vægtprocent, ydes der ikke restitution.
Ved afslutning af toldformaliteterne angives i den dertil foreskrevne erklæring minimumsindholdet af mælkeproteiner i det fedtfri mælketørstof, og for pulverprodukter maksimumsindholdet af vand."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 2001.

Labels: 3
17
6